internet vaartha 130 Views
మార్కెట్లపై ‘గ్లోబల్‌’ మిశ్రమ ధోరణులు
ముంబై : అంతర్జాతీయ ఈక్విటీ మార్కెట్ల ధోరణులు మిశ్రమంగా కనిపించడంతో భారత్‌ స్టాక్‌ మార్కెట్లు మందగమనంతో ముగిసాయి. ఎస్‌అండ్‌ పి బిఎస్‌ఇ సెన్సెక్స్‌ 11పాయింట్లు పెరిగి 27,021 పాయింట్ల వద్ద స్థిరపడితే నిఫ్టీ 50 సూచీ ఏడు పాయింట్లు పెరిగి 8273 పాయింట్లవద్ద స్థిరపడిం ది. సెన్సెక్స్‌ 27వేల పాయిట్లకు ఎగువన గత ఏడాది అక్టోబరు తర్వాత మొదటిసారి ట్రేడింగ్‌ మందగించింది. ఇక బిఎస్‌ఇ మిడ్‌క్యాప్‌; స్మాల్‌క్యాప్‌ సూచీలు 0.5 శాతం నుంచి 0.9శాతం చొప్పున పెరిగాయి. విదేశీ ఇన్వెస్టర్ల ముందురోజు 500 కోట్లకుపైగా పెట్టుబడులు పెట్టారు. నైరుతి రుతుపవనాలు గురువారం కేరళ నైరుతి తీరాన్ని తాకుతాయన్న అంచనాలు పెరగడం కొంత కలిసొచ్చింది. ప్రపంచ బ్యాంకు అంతర్జాతీయ వృద్ధిరేటును 2.4శాతానికి తగ్గించింది. ప్రపంచ ఆర్థిక వ్యవస్థ తలకు మించిన భారం లాంటి సమస్యలు ఎదుర్కొంటున్నట్లు ప్రకటించింది. ఆర్‌బిఐ ద్రవ్యోల్బణ లక్ష్యం ఐదుశాతం చేరుకోగల మన్న ధీమా కూడా కొంత మార్కెట్లకు తోడయింది. విదేశీ మార్కెట్ల పరంగా యూరోపియన్‌ మార్కెట్‌ దిగువన ట్రేడింగ్‌ ముగించింది. ఆసియామార్కెట్లు మిశ్రమంగా ఉన్నాయి. చైనా ఎగుమతుల గణాంకాలు విద్యు త్‌ రంగం మినహా ఇతరత్రా కొంత నీరసించాయి. యుఎస్‌ఫెడ్‌ వడ్డీరేట్ల పెంపు కూడా ఇందులో కీల కంగాఉంది. చైనా గుమతులు మేనెలలో మరింతగా క్షీణించాయి. అంతర్జాతీయ డిమాండ్‌ కూడా క్షీణించింది. దిగుమతులు మాత్రం అంచనాలను అధిగ మించాయి. దీనివల్ల ఆర్థికవ్యవస్థ పటిష్టం అవుతు న్నట్లు ప్రకటించింది. దేశీయంగా చూస్తే బిఎస్‌ఇ కేపిటల్‌ గూడ్స్‌ అండ్‌ విద్యుత్‌ సూచీలు 1.5శాతం పెరిగాయి. ఐటికంపెనీలతోపాటు ఎంపికచేసిన మెటల్‌ కంపెనీల షేర్లు అమ్మకాల ఒత్తిడికి లోన య్యాయి. ఎల్‌అండ్‌టి, భెల్‌ వంటివి రెండుశాతం చొప్పున పెరిగాయి. ఎల్‌అండ్‌టి షేర్లు 1506కు పెరిగాయి. కంపెనీ ఖతార్‌ 2022 ప్రపంచ కప్‌ కోసం స్టేడియం నిర్మించే కాంట్రాక్టును సాధించింది. టెలికాం రంగ కంపెనీల షేర్లు కొంతమేర పెరిగాయి. స్పెక్ట్రమ్‌ యూసేజ్‌ఛార్జి సాలీనా రాబడుల్లో మూడు శాతానికి తగ్గించడం వంటివి కలిసొచ్చాయి. భారతిఎయిర్‌టెల్‌, ఐడియా, ఆర్‌కామ్‌ కంపెనీలషేర్లు 1-2 శాతం పెరిగాయి. ఆర్థికరంగ పరంగాచూస్తే ఐసిఐసిఐబ్యాంకు, యాక్సిస్‌బ్యాంకు, ఎస్‌బిఐ వంటివి 1-2శాతంపెరిగాయి. హెచ్‌డిఎఫ్‌సి బ్యాంకు 0.8శాతం దిగజారింది. ప్రైవేటురంగ బ్యాంకు తన ఎంసిఎల్‌ఆర్‌ రేటును తగ్గించింది. ఐదుబేసిస్‌ పాయింట్లు తగ్గించింది. రెండేళ్ల కాలా నికి9.25నుంచి 8.95శాతానికి కుదించింది. టాటా మోటార్స్‌ 0.3శాతంపెరిగింది. జెఎల్‌ఆర్‌ 18శాతం ప్రపంచ విక్రయాలు సాధించింది. మేనెలలో 44,496 యూనిట్లు విక్రయించింది. ఇక రవాణా కంపెనీల షేర్లు జిఎస్‌టి అమలవుతుందన్న అంచ నాలతో పెరిగాయి. పటేల్‌ ఇంటిగ్రేటెడ్‌ లాజిస్టిక్స్‌, గతి, స్నోమాన్‌, లాజిస్టిక్స్‌, విఆర్‌ఎల్‌, సికాల్‌, ఆల్‌కార్గో లాజిస్టిక్స్‌ ఐదునుంచి 9శాతంపెరిగాయి. ఇక రక్షణరంగకంపెనీల షేర్లు పెరిగాయి. రిలయన్స్‌ డిఫెన్స్‌, నెల్కో, భారత్‌ ఎలక్ట్రానిక్స్‌ వంటివి ఆస్ట్రామైక్రోవేవ్‌, వాల్‌చంద్‌నగర్‌ ఇండస్ట్రీస్‌ వంటివి 12శాతంవరకూ పెరిగాయి. వాల్‌చంద నగర్‌ కొనుగోళ్లు 10 రెట్లు పెరిగి 12శాతం పెరిగాయి.  భారత్‌ను రక్షణరంగంలో కీలకభాగస్వామిగా అమెరికా గుర్తించింది. రక్షణరంగపరంగా వాణిజ్యం టెక్నాలజీ మార్పిడిపరంగా ఆదేశం భారత్‌తో సన్ని హితంగా మెలుగుతోంది. జెఎస్‌డబ్ల్యు ఎనర్జీ 15 శాతం పెరిగింది. కంపెనీ కర్ణాటక విద్యుత్‌ బోర్డుతో 750 మెగావాట్ల కొనుగోలు ఒప్పందంచేసుకుంది. ఆసియన్‌ గ్రానిటో 8శాతంపెరిగాయి. జంఎంఆర్‌ ఇన్‌ఫ్రా మూడు శాతం పెరిగింది. కంపెనీ 221 కిలో మీటర్ల తూర్పు రవాణా కారిడార్‌ ప్రాజెక్టును సాధించింది. థెమిస్‌ మెడికేర్‌ 20శాతం వద్ద లాక్‌ అయింది. 577వద్ద ముగిసింది. కంపెనీ సర్వసభ్య సమావేశం శుక్రవారం నిర్వహిస్తోంది. నాన్‌ప్రమో టర్లకుప్రాధాన్యత క్రమంలో ఈక్విటీషేర్లను కేటాయించి నిధుల సమీకరణ చేపట్టాలని నిర్ణయించింది.